Teine lugemine

22.04.2025

**584 SE II**

Muudatusettepanekute loetelu tööalasest Euroopa Liidu õiguse rikkumisest teavitaja kaitse seaduse ja rahvusvahelise sanktsiooni seaduse täiendamise seaduse (liidu piiravate meetmete direktiiv) eelnõu teiseks lugemiseks

**1.** Muuta ja sõnastada eelnõu § 3 järgmiselt:

„§ 3. Seaduse jõustumine

Käesolev seadus jõustub Riigi Teatajas avaldamisele järgneval päeval.“

*Selgitus: Muudatusega jäetakse välja seadusemuudatuse konkreetne jõustumise kuupäev ning nähakse ette, et seadus jõustub Riigi Teatajas avaldamisele järgneval päeval. EL-i liikmesriikidel on kohustus direktiiv üle võtta hiljemalt 20.05.2025 kuid konkreetne kuupäev ei pea olema tingimata seaduses. Muudatusettepanekuga pakutud lahenduse puhul võib muudatus jõustuda ka varem, samas jääks pärast eelnõu seadusena vastuvõtmist piisav aeg Vabariigi Presidendile seaduse suhtes otsuse tegemiseks ning Riigi Teatajale teksti avaldamiseks.*

**Õiguskomisjon**

Juhtivkomisjon: ARVESTADA TÄIELIKULT

Esitab õiguskomisjon 17.04. 2025.

(kinnitatud digitaalselt)

Madis Timpson

Õiguskomisjoni esimees